
4 Ιουνίου 2018 


ΤΕΥΧΟΣ ΔΕΥΤΕΡΟ 


Αρ 


. Φύλλου 1994 


ΠΕΡΙΕΧΟΜΕΝΑ 

ΑΠΟΦΑΣΕΙΣ 

1 Ιδρυση Προγράμματος Μεταπτυχιακών Σπουδών 
του Τμήματος Αρχιτεκτόνων Μηχανικών της Πο¬ 
λυτεχνικής Σχολής του Πανεπιστημίου Θεσσαλίας 
με τίτλο «Επαναχρήσεις Κτιρίων και Συνόλων». 

2 Επανίδρυση Προγράμματος Μεταπτυχιακών 
Σπουδών με τίτλο «Εφαρμοσμένη Κινησιολογία 
στις Ένοπλες Δυνάμεις» του Τμήματος Επιστήμης 
Φυσικής Αγωγής και Αθλητισμού της Σχολής Επι¬ 
στήμης Φυσικής Αγωγής και Αθλητισμού του Πα¬ 
νεπιστημίου Θεσσαλίας. 


ΑΠΟΦΑΣΕΙΣ 

Αριθμ. 8911/18/ΓΠ (1) 

Ίδρυση Προγράμματος Μεταπτυχιακών Σπου¬ 
δών τουΤμήματος Αρχιτεκτόνων Μηχανικών της 
Πολυτεχνικής Σχολής του Πανεπιστημίου Θεσ¬ 
σαλίας με τίτλο «Επαναχρήσεις Κτιρίων και Συ¬ 
νόλων». 

Η ΣΥΓΚΛΗΤΟΣ 

ΤΟΥ ΠΑΝΕΠΙΣΤΗΜΙΟΥ ΘΕΣΣΑΛΙΑΣ 

Έχοντας υπόψη: 

1. Τις διατάξεις των άρθρων 30 έως και 37, 45 και 85 
του ν. 4485/2017 «Οργάνωση και λειτουργία της ανώ¬ 
τατης εκπαίδευσης, ρυθμίσεις για την έρευνα και άλλες 
διατάξεις». 

2. Την υπ'αριθμ. 216772/Ζ1 /8-12-201 7 υπουργική 
απόφαση (ΦΕΚ 4334/12-12-2017, τ.Β') με τίτλο «Τρόπος 
κατάρτισης του αναλυτικού προϋπολογισμού λειτουρ¬ 
γίας και της έκθεσης βιωσιμότητας των Προγραμμάτων 
Μεταπτυχιακών Σπουδών». 

3. Τις παραγράφους 7 και 8 του άρθρου 19 του 
ν.4521/2018 «Ίδρυση Πανεπιστημίου Δυτικής Αττικής 
και άλλες διατάξεις» (ΦΕΚ Α'38). 


4. Τιςδιατάξειςτουν. 3374/2005 (ΦΕΚ189,τ.Α'/2.8.2005) 
«Διασφάλιση της ποιότητας στην ανώτατη εκπαίδευση. 
Σύστημα μεταφοράς και συσσώρευσης πιστωτικών μο¬ 
νάδων. Παράρτημα διπλώματος», όπωςτροποποιήθηκε 
και ισχύει. 

5. Την εισήγηση της Επιτροπής Μεταπτυχιακών Σπου¬ 
δών του Πανεπιστημίου Θεσσαλίας. 

6. Το απόσπασμα πρακτικούτηςΣυνέλευσηςτουΤμή- 
ματος Αρχιτεκτόνων Μηχανικών της Πολυτεχνικής Σχο- 
λήςτου Πανεπιστημίου Θεσσαλίας στην αρ. 4/21-03-2018 
συνεδρίασή της. 

7. Το απόσπασμα πρακτικού της Συγκλήτου του Πα¬ 
νεπιστημίου Θεσσαλίας στην αρ. 194/28- 03-2018 συ¬ 
νεδρίασή της. 

8. Το με αριθμ. 76049/Ζ1/11-05-2018 έγγραφο του 
Υπουργού Παιδείας «Ίδρυση Προγραμμάτων Μεταπτυχι¬ 
ακών Σπουδών σε εφαρμογή των διατάξεων του άρθρου 
32 του ν. 4485/2017 (ΑΊ 14). 

9. Το γεγονός ότι προκαλείται δαπάνη 2000 € στον ΚΑΕ 
4121 του Πανεπιστημίου Θεσσαλίας, αποφασίζουμε: 

Την ίδρυση και λειτουργία Προγράμματος Μεταπτυχι¬ 
ακών Σπουδών του Τμήματος Αρχιτεκτόνων Μηχανικών 
της Πολυτεχνικής Σχολής του Πανεπιστημίου Θεσσαλίας 
με τίτλο «Επαναχρήσεις Κτιρίων και Συνόλων», από το 
ακαδημαϊκό έτος 2018-2019 ως εξής: 

Άρθρο 1 

Γενικές Διατάξεις 

Το Τμήμα Αρχιτεκτόνων Μηχανικών του Πανεπιστη¬ 
μίου Θεσσαλίας θα λειτουργήσει από το ακαδημαϊκό 
έτος 2018-19 Πρόγραμμα Μεταπτυχιακών Σπουδών με 
τίτλο «Επαναχρήσεις κτιρίων και συνόλων», σύμφωνα 
με τις διατάξεις της απόφασης αυτής και τις διατάξεις 
του ν.4485/2017. 

Άρθρο 2 

Αντικείμενο - Σκοπός 

Σκοπός του προγράμματος είναι να οργανώσει συ¬ 
γκροτημένη θεωρητική και πρακτική έρευνα στο πεδίο: 

α. της αξιοποίησης με νέες χρήσεις υφισταμένων εγκα- 
ταλελειμμένων και απαξιωμένων από την αχρηστία κε- 
λυφών, συγκροτημάτων και περιοχών και 

β. της κατασκευαστικής, δομικής και ενεργειακής ανα¬ 
βάθμισής τους. 

Η αξιοποίηση και επανάχρηση της αρχιτεκτονικής του 
παρελθόντος ξεκινά από τα βάθη των αιώνων και από 
αρχαιοτάτων χρόνων συνέβαλλε στην διάσωση σημα¬ 
ντικών μνημείων του παγκόσμιου πολιτισμού μεταφέ- 
ροντας παράλληλα πληροφορίες για τον τεχνικό πολι¬ 
τισμό της περιόδου κατά την οποία κατασκευάσθηκαν. 
Η επανάχρηση και εκ νέου αξιοποίηση των ιστορικών 
κατασκευών και όχι μόνον θεωρείται σε παγκόσμια κλί¬ 
μακα ο πλέον ενδεδειγμένος περιβαλλοντικά τρόπος 
για την βιώσιμη και ισόρροπη ανάπτυξη των πόλεων. Η 
κατεδάφιση και η χωρίς κανένα άλλο επίπεδο αξιολό¬ 
γησης αξιοποίηση έχει εγκαταλειφθεί προ πολλού και 
θεωρείται διεθνώς ως μη αποδεκτή λύση. Κύρια αίτια 
για την παρακμή, την υποβάθμιση και την εγκατάλει¬ 
ψη είτε μεμονωμένων κτιρίων, είτε οικιστικών συνόλων 
κατοίκησης, διοίκησης, βιομηχανικών περιοχών, στρα¬ 
τοπέδων, λιμενικών εγκαταστάσεων, σιδηροδρομικών 
σταθμών, αγορών, κ.λπ. είναι η παγκοσμιοποίηση και η 
συνεπακόλουθη αλλαγή των οικονομικών συνθηκών, η 
αλλαγή στο μοντέλο των μεταφορών, οι αλλαγές στις 
χρήσεις γης, η μετατόπιση του εμπορικού ενδιαφέρο¬ 
ντος σε άλλες περιοχές, η γήρανση και απαξίωση του 
κτιριακού αποθέματος και πολλά άλλα. 

Η πρακτική της αξιοποίησης με νέες χρήσεις υφισταμέ¬ 
νων κτιρίων και περιοχών είναι μία δοκιμασμένη πρακτι¬ 
κή ευρύτατα διαδεδομένη στις Ευρωπαϊκές πόλεις εδώ 
και αρκετές δεκαετίες. Στην Ελλάδα το ενδιαφέρον για 
τις αποκαταστάσεις και τις λειτουργικές επαναχρήσεις 
ξεκίνησε εδώ και είκοσι περίπου χρόνια αλλά αναζωπυ¬ 
ρώθηκε σε ότι αφορά τα κτιριακά κελύφη την τελευταία 
δεκαετία κατά την περίοδο της οικονομικής κρίσης. 

Το προτεινόμενο πρόγραμμα μεταπτυχιακών σπου¬ 
δών στοχεύει στην ολοκληρωμένη διεπιστημονική 
διαχείριση των θεμάτων επανάχρησης και συνολικής 
οικοδομικής και ενεργειακής αναβάθμισης προτείνο- 
ντας συγκεκριμένη εκπαιδευτική, ερευνητική και με¬ 
θοδολογική προσέγγιση. Το αντικείμενο αυτό είναι ένα 
πολύ επίκαιρο και σύγχρονο θέμα ενασχόλησης για τους 
μελετητές και αποτελεί κατασκευαστική, συνθετική και 


ερευνητική πρόκληση για όλες τις ειδικότητες που ασχο¬ 
λούνται με τα τεχνικά έργα. Καλούνται να σχεδιάσουν 
νέες χρήσεις και νέους χώρους σε παλιά κελύφη για την 
εξυπηρέτηση των αναγκών με σημερινούς όμως όρους 
συνθηκών διαβίωσης, υγιεινής και ασφάλειας, αφού προ¬ 
ηγουμένως ανιχνεύσουν τα ιστορικά δεδομένα αλλά και 
την δομή και τις αξίες που αναφέρονται σε αυτά. 

Άρθρο 3 

Μεταπτυχιακός Τίτλος 

Το Π.Μ.Σ. απονέμει Δίπλωμα Μεταπτυχιακών Σπουδών 
(Δ.Μ.Σ.) στις «Επαναχρήσεις κτιρίων και συνόλων». 

Άρθρο 4 

Κατηγορίες Πτυχιούχων 

Στο Π.Μ.Σ. «Επαναχρήσεις κτιρίων και συνόλων» γί¬ 
νονται δεκτοί απόφοιτοι Σχολών και τμημάτων Αρχι¬ 
τεκτόνων, Χωροτακτών, Πολιτικών μηχανικών, των ΑΕΙ 
της ημεδαπής ή ομοταγών ιδρυμάτων της αλλοδαπής, 
καθώς και οι ειδικότητες Δομικών έργων, Εσωτερικής 
Διακόσμησης και Αποκατάστασης Μνημείων των ΤΕΙ. 

Άρθρο 5 

Χρονική Διάρκεια 

Το Π.Μ.Σ. «Επαναχρήσεις κτιρίων και συνόλων» διαρ¬ 
θρώνεται σε 3 ακαδημαϊκά εξάμηνα, τα οποία περιλαμ¬ 
βάνουν 4 μαθήματα ανά εξάμηνο(1ο και2ο) και εκπόνη¬ 
ση διπλωματικής εργασίας στο 3ο εξάμηνο. Η ελάχιστη 
χρονική διάρκεια για την ολοκλήρωση του προγράμμα¬ 
τος είναι 1,5 έτος. Το σύνολο των πιστωτικών μονάδων 
(Ε(ΙΤ5) που απαιτούνται για την απόκτηση του Διπλώ¬ 
ματος Μεταπτυχιακών Σπουδών (Δ.Μ.Σ.) είναι 90 Ε(ΙΤ5. 

Άρθρο 6 

Πρόγραμμα Σπουδών - Γλώσσα Διδασκαλίας 

Η επιτυχής ολοκλήρωση του προγράμματος περιλαμ¬ 
βάνει την παρακολούθηση και εξέταση σε 8 υποχρεωτι¬ 
κά μαθήματα (4 μαθήματα θεωρίας και 4 εργαστήρια), 
σε 3 επίσης υποχρεωτικά σεμινάρια καθώς και στην εκ¬ 
πόνηση της διπλωματικής εργασίας. Η δομή του προ¬ 
γράμματος είναι η ακόλουθη: 


Ιο ΕζΑΜΗΝΟ/Θεωρία 


α/α 

Τίτλος Μαθήματος 

Ε(ΙΤ5 

Ώρες/ 

εβδ. 

1 . 

Σύγχρονη Αρχιτεκτονική σε παλιά κτίρια και ιστορικά σύνολα. 

(θεωρία 1) 

6 

3 

2. 

Αποτύπωση και τεκμηρίωση κτιρίων και συνόλων ( 
θεωρία 2) 

6 

3 

3. 

Εξοικονόμηση ενέργειας σε υφιστάμενα κελύφη 
(θεωρία 3) 

6 

3 

4. 

Νέα Αρχιτεκτονική σε Ιστορικό Περιβάλλον 
(εργαστήριο 1) 

9 

4 

5. 

Σεμινάριο αποτύπωσης με 3ά 5ς3ΠΠθΓ 
(σεμινάριο 1) 

3 

3x5= 15 ώρες 

2ο ΕζΑΜΗΝΟ/ Εργαστήρια 


α/α 

Τίτλος Μαθήματος 

Ε(ΖΤ5 

Ώρες/ εβδ. 

1 . 

Στατική επάρκεια και ενίσχυση υφισταμένων κελυφών. 

Η/Μ εγκαταστάσεις σε υφιστάμενα κελύφη 
(θεωρία 4) 

6 

3 

2. 

Επανάχρηση κτιρίων της ανώνυμης παραδοσιακής Αρχιτεκτονικής 
(εργαστήριο2) 

9 

4 

3. 

Βιομηχανικά κτίρια- νέες χρήσεις 
(εργαστήριο3) 

9 

4 

4. 

Διαλέξεις από προσκεκλημένους στην θεματική των υλοποιημένων έργων 

επανάχρησης 

(εργαστήριο 4) 



5 

Σεμινάριο ΒΜ5 (ΒυίΙάίης ΜθΠθςθΓηθπΙ 5γ5ΐθΓπ) 

3 

3 ημέρες χ 5 ώρες = 
15 ώρες 

6 

Σεμινάριο ΒΙΜ (ΒυίΙάίης Ιηίοιτηβΐίοη ΜοάθΙίης) 

3 

3 ημέρες χ 5 ώρες = 
15 ώρες 


Σύνολο 

30 



Η γλώσσα διδασκαλίαςτου Π.Μ.Σ είναι η Ελληνική. Η γλώσσα εκπόνησης διπλωματικής εργασίας είναι η Ελληνική. 
Μελλοντικά θα διερευνηθεί η δυνατότητα λειτουργίας του ΠΜΣ στην Αγγλική γλώσσα, με στόχο την προσέλκυση 
φοιτητών από την Τουρκία και τα Βαλκάνια. 


Άρθρο 7 

Αριθμός μεταπτυχιακών φοιτητών 

Ο αριθμός των εισακτέων ορίζεται κατά ανώτατο όριο σε είκοσι (20) άτομα κατ'έτος. 

Εάν κατά την διαδικασία κρίσης από την αρμόδια επιτροπή υπάρχουν ισοψηφήσαντες μεταπτυχιακοί φοιτητές 
ο αριθμός των 20 αυξάνεται όσο και οι ισοψηφήσαντες. 

Εάν, επίσης, υπάρχουν φοιτητές με υποτροφία στο ίδιο η παρεμφερές αντικείμενο με αυτό του προγράμματος, 
τότε υπάρχει, επίσης, η δυνατότητα αύξησης του αριθμού των μεταπτυχιακών φοιτητών. 

Άρθρο 8 

Προσωπικό 

Στο Π.Μ.Σ. θα απασχοληθούν μέλη ΔΕΠ του Τμήματος Αρχιτεκτόνων Μηχανικών του Πανεπιστημίου Θεσσαλίας, 
καθώς και άλλες κατηγορίες διδασκόντων, σύμφωνα με τις διατάξεις του άρθρου 36 του ν. 4485/2017 (ΦΕΚ114/Α'). 

Άρθρο 9 

Υλικοτεχνική υποδομή 

Για τη λειτουργία του προγράμματος θα χρησιμοποιηθεί η υπάρχουσα υλικοτεχνική υποδομή του Τμήματος 
Αρχιτεκτόνων Μηχανικών. 

Άρθρο 10 

Διάρκεια Λειτουργίας 

Το Π.Μ.Σ. θα λειτουργήσει μέχρι και το ακαδημαϊκό έτος 2022-2023 με την επιφύλαξη των διατάξεων της παρ. 8 
του άρθρου 32 του ν.4485/2017 (ΦΕΚ 114/τ.Α'). 

Άρθρο 11 

Κόστος Λειτουργίας 


Σύμφωνα με το άρθρο 37 του ν. 4485/2017 το κόστος του ΠΜΣ, που αφορά στις λειτουργικές δαπάνες ανέρχεται 
στο ποσό των 38500 ευρώ και αναλύεται σε κατηγορίες δαπανών ως εξής: 


ΕΞΟΔΑ 

ΚΑΤΗΓΟΡΙΑ ΔΑΠΑΝΗΣ 

ΠΟΣΟ 

ΛΕΙΤΟΥΡΓΙΚΑ ΕΞΟΔΑ ΠΡΟΓΡΑΜΜΑΤΟΣ 

70% 26950 
ευρώ 

1. Δαπάνες εξοπλισμού και δαπάνες λογισμικού 

1000 

2. Δαπάνες χορήγησης υποτροφιών σε μεταπτυχιακούς 
φοιτητές 

2500 

3. Δαπάνες αναλωσίμων 

1350 

4. Δαπάνες μετακινήσεων διδασκόντων του Π.Μ.Σ. 

3900 

5. Δαπάνες μετακινήσεων φοιτητών του Π.Μ.Σ. για εκπαιδευτικούς σκοπούς 

1000 

6. Αμοιβές διδασκαλίας τακτικού προσωπικού των ΑΕΙ και 
ερευνητικών κεντρών και ινστιτούτων που συμμετέχουν στην 
οργάνωση του ΠΜΣ 

12635 

7. Αμοιβές έκτακτου διδακτικού προσωπικού των ΑΕΙ που 
συμμετέχουν στην οργάνωση του ΠΜΣ 


8. Αμοιβές διδασκαλίας προσωπικού της παρ. 5 του άρθρου 36 
τουν. 4485/2017 


9. Αμοιβές διοικητικής και τεχνικής υποστήριξης 

2565 

10. Λοιπές δαπάνες, όπως ιδίως έξοδα δημοσιότητας - 
προβολής, αγοράς εκπαιδευτικού υλικού, οργάνωσης 
συνεδρίου, δαπάνες εργασιών πεδίου. 

2000 

ΛΕΙΤΟΥΡΓΙΚΑ ΕΞΟΔΑ ΙΔΡΥΜΑΤΟΣ 

30%-11550 
ευρώ 

11. Λειτουργικά Έξοδα Ιδρύματος (Εκτός Δωρεών, 

Κληροδοτήματος ή Χορηγίας για συγκεκριμένο σκοπό, καθώς 
και για κρατικές επιχορηγήσεις) 


ΣΥΝΟΛΙΚΟ ΠΟΣΟ ΕΞΟΔΩΝ 

38500€ 


Οι πηγές χρηματοδότησης του ΠΜΣ προέρχονται από τα τέλη φοίτησης, τα οποία ανέρχονται στο ποσό των 2500 € 
ανά φοιτητή, καθώς και από άλλες πηγές ως εξής: 


ΕΣΟΔΑ 

38500 

1. Προϋπολογισμός ΑΕΙ και Συνεργαζόμενων Φορέων 

2000 

2. Προϋπολογισμός ΥΠΠΕΘ 


3. Δωρεές, Παροχές, Κληροδοτήματα, Χορηγίες, Φορέων Δημοσίου Τομέα 


4. Πόροι Ερευνητικών Προγραμμάτων 


5. Πόροι Προγραμμάτων Ευρωπαϊκής Ένωσης ή Άλλων Διεθνών Οργανισμών 


6. Ειδικός Λογαρισμός Κονδυλίων Έρευνας (ΕΛΚΕ) 

1500 

7. Κάθε Άλλη Νόμιμη Αιτία 


8. Τέλη Φοίτησης (Αιτιολογημένες Περιπτώσεις) 

Στο ΠΜΣ συμμετέχουν 20 φοιτητές. Εξ αυτών το 30% ήτοι: 20x30%= 6 φοιτητές δεν θα 
πληρώνουν τέλη φοίτησης. Οι υπόλοιποι 20-6= 14 θα πληρώνουν τέλη φοίτησης 2500 ευρώ ανά 
φοιτητή ήτοι: 14 χ 2500= 35000 ευρώ 

35000 


Ο ΚΑΕ 4121 του Πανεπιστημίου Θεσσαλίας θα επιβαρυνθεί με το ποσό των 2000 €. 
Η απόφαση αυτή να δημοσιευθεί στην Εφημερίδα της Κυβερνήσεως. 

Βόλος, 14 Μάίου 2018 
Ο Πρύτανης 
ΓΕΩΡΓΙΟΣ ΠΕΤΡΑΚΟΣ 

Αριθμ. 8903/18/ΓΠ (2) 

Επανίδρυση Προγράμματος Μεταπτυχιακών 
Σπουδών με τίτλο «Εφαρμοσμένη Κινησιολογία 
στις Ένοπλες Δυνάμεις» του Τμήματος Επιστή¬ 
μης Φυσικής Αγωγής και Αθλητισμού της Σχολής 
Επιστήμης Φυσικής Αγωγής και Αθλητισμού του 
Πανεπιστημίου Θεσσαλίας. 

Η ΣΥΓΚΛΗΤΟΣ 

ΤΟΥ ΠΑΝΕΠΙΣΤΗΜΙΟΥ ΘΕΣΣΑΛΙΑΣ 

Έχοντας υπόψη: 

1. Τις διατάξεις των άρθρων 30 έως και 37, 45 και 85 
του ν. 4485/2017 (ΦΕΚ 114, τ.Α'/4-8-2017) «Οργάνωση 
και λειτουργία της ανώτατης εκπαίδευσης, ρυθμίσεις 
για την έρευνα και άλλες διατάξεις». 

2. Την υπ'αριθμ. 216772/Ζ1 /8-12-2017 υπουργική 
απόφαση (ΦΕΚ 4334/12-12-2017, τ.Β') με τίτλο «Τρόπος 
κατάρτισης του αναλυτικού προϋπολογισμού λειτουρ¬ 
γίας και της έκθεσης βιωσιμότητας των Προγραμμάτων 
Μεταπτυχιακών Σπουδών». 

3. Τις παραγράφους 7 και 8 του άρθρου 19 του 
ν.4521/2018 «Ίδρυση Πανεπιστημίου Δυτικής Αττικής 
και άλλες διατάξεις» (ΦΕΚ Α'38). 

4. Τιςδιατάξειςτουν. 3374/2005 (ΦΕΚ189,τ.Α'/2.8.2005) 
«Διασφάλιση της ποιότητας στην ανώτατη εκπαίδευση. 
Σύστημα μεταφοράς και συσσώρευσης πιστωτικών μο¬ 
νάδων. Παράρτημα διπλώματος», όπωςτροποποιήθηκε 
και ισχύει. 

5. Την αριθμ. 90606/Β7/5-7-2013 (ΦΕΚ 1686/τ.Β7 
9-7-2013) υπουργική απόφαση «Έγκριση Προγράμμα¬ 
τος Μεταπτυχιακών Σπουδών του Τμήματος Φυσικής 
Αγωγής και Αθλητισμού του Πανεπιστημίου Θεσσαλίας 
με τίτλο «Εφαρμοσμένη Κινησιολογία στις Ένοπλες Δυ¬ 
νάμεις- ΜίΙίΐθΓγ Ρίΐηθ55 & \Λ/θΙΙόθίπ9». 

6. Την εισήγηση της Επιτροπής Μεταπτυχιακών Σπου¬ 
δών του Πανεπιστημίου Θεσσαλίας. 

7. Το απόσπασμα πρακτικού της Γενικής Συνέλευσης 
της ΣΕΦΑΑτου Πανεπιστημίου Θεσσαλίας στην αρ. 53η/ 
14-3-2018 συνεδρίασή της. 

8. Το απόσπασμα πρακτικού της Συγκλήτου του Πα¬ 
νεπιστημίου Θεσσαλίας στην αριθμ. 194/28-03-2018 
συνεδρίασή της. 

9. Το γεγονός ότι ο ΚΑΕ 4121 του Πανεπιστημίου Θεσ¬ 
σαλίας θα επιβαρυνθεί με το ποσό των 2000 €, αποφα¬ 
σίζουμε: 

Την επανίδρυση του Μεταπτυχιακού Προγράμματος 
Σπουδών με τίτλο «Εφαρμοσμένη Κινησιολογία στις 
Ένοπλες Δυνάμεις» του Τμήματος Επιστήμης Φυσικής 
Αγωγής και Αθλητισμού της Σχολής Επιστήμης Φυσικής 
Αγωγής και Αθλητισμού του Πανεπιστημίου Θεσσαλίας, 
ως εξής: 

Άρθρο 1 

Γενικές Διατάξεις 

ΤοΤμήμα Επιστήμης Φυσικής Αγωγής και Αθλητισμού 
του Πανεπιστημίου Θεσσαλίας θα λειτουργήσει από το 
ακαδημαϊκό έτος 2018-19 το Πρόγραμμα Μεταπτυχι¬ 
ακών Σπουδών με τίτλο «Εφαρμοσμένη Κινησιολογία 


στις Ένοπλες Δυνάμεις» σύμφωνα με τις διατάξεις της 
απόφασης αυτής και τις διατάξειςτου ν.4485/2017 (ΦΕΚ 
114, τ.Α'/4-8-2017). 

Άρθρο 2 

Αντικείμενο - Σκοπός 

Το Πρόγραμμα Μεταπτυχιακών Σπουδών ««Εφαρμο¬ 
σμένη Κινησιολογία στις Ένοπλες Δυνάμεις» της Σχολής 
Επιστήμης Φυσικής Αγωγής και Αθλητισμού του Πανεπι¬ 
στημίου Θεσσαλίας στοχεύει στην παραγωγή καταρτι¬ 
σμένων ένστολων στελεχών με ηγετικά χαρακτηριστικά 
για να παράσχουν αποτελεσματική συμβουλευτική σε 
θέματα σωματικής επάρκειας και εφαρμοσμένης ψυ¬ 
χολογίας για την προαγωγή της υγείας, στην ανάπτυξη 
της κριτικής ανάλυσης της βιβλιογραφίας και παρα¬ 
γωγής έρευνας που σχετίζεται με τους ένστολους και 
στη συνεργασία με ερευνητικούς, παραγωγικούς και 
κοινωνικούς φορείς της χώρας μας και του εξωτερικού. 
Οι απόφοιτοι του Προγράμματος θα στελεχώσουν μελ¬ 
λοντικά τα ιδρύματα τριτοβάθμιας εκπαίδευσης, τους 
φορείς δημόσιας υγείας και πρόληψης ασθενειών και θα 
συμβάλουν στην αναβάθμιση του στελεχιακού δυναμι¬ 
κού οργανισμών, φορέων και επιχειρήσεων, που ενεργο¬ 
ποιούνται στο γνωστικό πεδίο της Άσκησης και Υγείας. 

Άρθρο 3 

Μεταπτυχιακός Τίτλος 

Το Π.Μ.Σ. απονέμει Δίπλωμα Μεταπτυχιακών Σπουδών 
(Δ.Μ.Σ) στην «Εφαρμοσμένη Κινησιολογία στις Ένοπλες 
Δυνάμεις». 

Άρθρο 4 

Κατηγορίες Πτυχιούχων 

Στο Π.Μ.Σ. «Εφαρμοσμένη Κινησιολογία στις Ένοπλες 
Δυνάμεις» γίνονται δεκτοί απόφοιτοι γίνονται δεκτοί 
απόφοιτοιΤμημάτων Ιατρικής, Επιστήμης Φυσικής Αγω¬ 
γής και Αθλητισμού, Νοσηλευτικής, Φυσικοθεραπείας, 
Στρατιωτικών Σχολών και συναφών ειδικοτήτων των 
Πανεπιστημίων της ημεδαπής ή αντιστοίχων τμημάτων 
ομοταγών αναγνωρισμένων ιδρυμάτων της αλλοδαπής, 
καθώς και πτυχιούχοιΤΕΙ συναφούς γνωστικού αντικει¬ 
μένου. 

Άρθρο 5 

Χρονική Διάρκεια 

Το Π.Μ.Σ. «Εφαρμοσμένη Κινησιολογία στις Ένοπλες 
Δυνάμεις» διαρθρώνεται σε 1 έτος και 6 μήνες/3 ακα¬ 
δημαϊκά εξάμηνα, τα οποία περιλαμβάνουν 12 μαθή¬ 
ματα, σεμινάρια και εκπόνηση διπλωματικής εργασίας. 
Η ελάχιστη χρονική διάρκεια για την ολοκλήρωση του 
προγράμματος είναι 1 έτος και 6 μήνες. Το σύνολο των 
πιστωτικών μονάδων (ΕΘΤ5) που απαιτούνται 90 ΕΘΤ5. 

Άρθρο 6 

Πρόγραμμα Σπουδών - Γλώσσα Διδασκαλίας 

Η επιτυχής ολοκλήρωση του προγράμματος περιλαμ¬ 
βάνει την παρακολούθηση και εξέταση είτε σε 8 μαθή¬ 
ματα (2 υποχρεωτικά και 6 επιλογής), 2 σεμινάρια και την 
εκπόνηση της Μεταπτυχιακής Διατριβής είτε σε 12 μα¬ 
θήματα (2 υποχρεωτικά και 10 επιλογής) και 2 σεμινάρια. 

Για την απόκτηση του Μεταπτυχιακού Διπλώματος Ειδίκευσης απαιτείται η συμπλήρωση 30 Ε0Τ5 σε κάθε εξάμηνο. 
Τα πρώτα δύο εξάμηνα οι μονάδες προκύπτουν από την παρακολούθηση και επιτυχή εξέταση σε μαθημάτων (4 σε 
κάθε εξάμηνο) και σεμιναρίων. Για το τρίτο εξάμηνο υπάρχουν δύο επιλογές: 

• Εκπόνηση Μεταπτυχιακής Διατριβής (30 Ε(ΤΓ5) 

• Παρακολούθηση 4 μαθημάτων και σεμιναρίων Γ'Εξαμήνου (30 Ε(ΙΤ5) 

Η δομή του προγράμματος είναι η ακόλουθη: 


(ΚΩΔ 

Ε0Τ5 

Μαθήματα 

Υ/Ε 

Α' ΕζΑΜΗΝΟ (2 Υ + 2 Ε από τα προσφερόμενα) 

601 

8 

Μέθοδοι αξιολόγησης και στατιστικής 

Υ 

602 

8 

Μεθοδολογία παρουσίασης δεδομένων και συγγραφής της διατριβής 

Υ 

603 

7 

Φυσιολογία της άσκησης και προπονητική 

Ε 

604 

7 

Φυσιολογία αντίξοων συνθηκών 

Ε 

30 Ε(ΙΤ5 Σύνολο εξαμήνου 

Β' ΕΞΑΜΗΝΟ (4Ε από τα προσφερόμενα + Σεμινάριο) 

611 

7 

Υπερχρήση του μυοσκελετικου συστήματος 

Ε 

612 

7 

Εμβιομηχανική και εργονομία 

Ε 

613 

7 

Εφαρμοσμένη Ψυχολογία 

Ε 

614 

7 

Διατροφή και συμπληρώματα 

Ε 

ΣΕ1 

2 

Σεμινάρια για την εκμάθηση για την εκμάθηση του στατιστικού πακέτου 
5Ρ55 και διαδικασιών αναζήτησης διεθνούς βιβλιογραφίας 
σε ηλεκτρονικές βάσεις δεδομένων(\Λ/ΕΒ ΟΡ 

5^IΕΝ^Ε) και σε ηλεκτρονικούς καταλόγους βιβλιοθηκών 

Υ 

30 Ε0Τ5 Σύνολο εξαμήνου 

Γ' ΕΞΑΜΗΝΟ (Α' επιλογή) 

ΜΕ 

30 

Μεταπτυχιακή Διπλωματική Εργασία 


Γ' ΕζΑΜΗΝΟ (Β'επιλογή-4Ε από τα προσφερόμενα+ Σεμινάριο) 

701 

7 

Φυσική δραστηριότητα, κινητική λειτουργικότητα και ποιότητα ζωής στην Τρίτη ηλικία 

ΜΑ03 

7 

Νέες τεχνολογίες στην ανάλυση κίνησης 

ΜΑ05 

7 

Άσκηση και παχυσαρκία 

ΜΑ06 

7 

Βιοχημεία της άσκησης 

ΣΕ2 

2 

Σεμινάρια από επιστήμονες κύρους από την Ελλάδα και το εξωτερικό για θέματα ιδιαίτερου 

επιστημονικού 

ενδιαφέροντος 

Η γλώσσα διδασκαλίας του Π.Μ.Σ είναι η Ελληνική ή η αγγλική. Η γλώσσα εκπόνησης διπλωματικής εργασίας εί¬ 
ναι η Ελληνική ή η Αγγλική. 

Άρθρο 7 

Αριθμός μεταπτυχιακών φοιτητών 

Ο αριθμός των θέσεων μεταπτυχιακών φοιτητών καθορίζεται κατά ανώτατο όριο σε τριάντα (30). Επιπλέον του 
αριθμού εισακτέων, γίνεται δεκτός ως υπεράριθμος με απόφαση της ΓΣ, ένας (1) υπότροφος του Ιδρύματος Κρα¬ 
τικών Υποτροφιών (ΙΚΥ) που πέτυχε στο σχετικό διαγωνισμό μεταπτυχιακών σπουδών εσωτερικού του γνωστικού 
αντικειμένου του ΠΜΣ. Αλλοδαποί υπότροφοι, οι οποίοι κατέχουν γλωσσική επάρκεια, εγγράφονται ως υπεράριθμοι 
με απόφαση της ΓΣ με την προϋπόθεση ότι θα κατέχουν τα % των μορίων που συνέλεξε ο τελευταίος επιτυχών στο 
ΠΜΣ στη χρονική περίοδο εξέτασης του αιτήματος. 

Άρθρο 8 

Προσωπικό 

Στη λειτουργία του ΠΜΣ συμμετέχουν μέλη ΔΕΠ τουΤΕΦΑΑ και άλλων τμημάτων του Πανεπιστημίου Θεσσαλίας. 
Επιπλέον, διδάσκουν: α) Επισκέπτες/τριες Καθηγητές/τριες από άλλα πανεπιστήμια της ημεδαπής ή αλλοδαπής 
που θα πραγματοποιούν σεμινάρια ή μαθήματα σε γνωστικά αντικείμενα ιδιαίτερου ερευνητικού ενδιαφέροντος, 
β) Ερευνητές/τριες από αναγνωρισμένα ερευνητικά κέντρα της ημεδαπής ή αλλοδαπής, ή στελέχη άλλων φορέων 
σχετικών με το αντικείμενο του ΠΜΣ. 

Άρθρο 9 

Υλικοτεχνική υποδομή 

Για τη λειτουργία του προγράμματος θα χρησιμοποιηθεί η υπάρχουσα υλικοτεχνική υποδομή του Τμήματος 
Επιστήμης Φυσικής Αγωγής και Αθλητισμού. 

Άρθρο 10 

Διάρκεια Λειτουργίας 

Το Π.Μ.Σ. θα λειτουργήσει μέχρι και το ακαδημαϊκό έτος 2022-2023 με την επιφύλαξη των διατάξεων της παρ. 8 
του άρθρου 32 του ν.4485/2017 (ΦΕΚ 114/τ.Α'). 

Άρθρο 11 

Κόστος Λειτουργίας 

Σύμφωνα με το άρθρο 37 του ν. 4485/2017 το ετήσιο λειτουργικό κόστος του ΠΜΣ, που αφορά στις λειτουργικές 
δαπάνες ανέρχεται στο ποσό των 91400 χιλιάδων ευρώ και αναλύεται σε κατηγορίες δαπανών ως εξής: 


ΕΞΟΔΑ 

ΚΑΤΗΓΟΡΙΑΔΑΠΑΝΗΣ 

ΠΟΣΟ 

ΛΕΙΤΟΥΡΓΙΚΑ ΕΞΟΔΑ ΠΡΟΓΡΑΜΜΑΤΟΣ 

70% 

1. Δαπάνες εξοπλισμού και δαπάνες λογισμικού 

16000 

2. Δαπάνες χορήγησης υποτροφιών σε μεταπτυχιακούς φοιτητές 


3. Δαπάνες αναλωσίμων 

15000 

4. Δαπάνες μετακινήσεων διδασκόντων του Π.Μ.Σ. 

15380 

5. Δαπάνες μετακινήσεων εκπαιδευτικούς σκοπούς φοιτητών του Π.Μ.Σ. για 

1000 

6. Αμοιβές διδασκαλίας τακτικού προσωπικού των ΑΕΙ και ερευνητικών κεντρών και 
ινστιτούτων που συμμετέχουν στην οργάνωση του ΠΜΣ 


7. Αμοιβές έκτακτου διδακτικού προσωπικού των ΑΕΙ που συμμετέχουν στην οργάνωση του 
ΠΜΣ 


8. Αμοιβές διδασκαλίας προσωπικού της παρ. 5 του άρθρου 36 του ν. 4485/2017 


9 Αμοιβές διοικητικής και τεχνικής υποστήριξης 

6.600 

10. Λοιπές δαπάνες, όπως ιδίως έξοδα δημοσιότητας - προβολής, αγοράς εκπαιδευτικού 
υλικού, οργάνωσης συνεδρίου, δαπάνες εργασιών πεδίου. 

10.000 

ΛΕΙΤΟΥΡΓΙΚΑ ΕΞΟΔΑ ΙΔΡΥΜΑΤΟΣ 

30% 

11. Λειτουργικά Έξοδα Ιδρύματος (Εκτός Δωρεών, Κληροδοτήματος ή Χορηγίας για 
συγκεκριμένο σκοπό, καθώς και για κρατικές επιχορηγήσεις) 

27420 

ΣΥΝΟΛΙΚΟ ΠΟΣΟ ΕΞΟΔΩΝ 

91400€ 

Οι πηγές χρηματοδότησης του ΠΜΣ προέρχονται από: 


ΕΣΟΔΑ 

Ποσό - Ευρώ 

1. Προϋπολογισμός ΑΕΙ και Συνεργαζόμενων Φορέων 

2.000 

2. Προϋπολογισμός ΥΠΠΕΘ 


3. Δωρεές, Παροχές, Κληροδοτήματα, Χορηγίες, Φορέων Δημοσίου Τομέα 

1.000 

4. Πόροι Ερευνητικών Προγραμμάτων 

2.000 

5. Πόροι Προγραμμάτων Ευρωπαϊκής Ένωσης ή Άλλων Διεθνών Οργανισμών 

3.000 

6. Ειδικός Λογαρισμός Κονδυλίων Έρευνας (ΕΛΚΕ) 

1.500 

7. Κάθε Άλλη Νόμιμη Αιτία 


8. Τέλη Φοίτησης (Αιτιολογημένες Περιπτώσεις) 

81900 

ΣΥΝΟΛΟ 

91400€ 


Ο ΚΑΕ 4121 του Πανεπιστημίου Θεσσαλίας θα επιβαρυνθεί με το ποσό των 2000 €. 
Η απόφαση αυτή να δημοσιευθεί στην Εφημερίδα της Κυβερνήσεως. 

Βόλος, 14 Μαΐου 2018 
Ο Πρύτανης 
ΓΕΩΡΓΙΟΣ ΠΕΤΡΑΚΟΣ 



ΕΘΝΙΚΟ 

ΤΥΠΟΓΡΑΦΕΙΟ 


Καττοδιστρίου 34, Τ.Κ. 104 32, Αθήνα 
Τηλ. Κέντρο 210 5279000 
Κείμενα προς δημοσίευση: ννθί)ΐτ>35ί6ΐ·.0ΐ(4>6ί.αι· 





















